recursal/SuperWikiNEXT-32B huggingface dataset:
אין תמונה חופשיתאין תמונה חופשית

### היסטוריה של פיתוח מונחה התנהגות

פיתוח מונחה התנהגות (או BDD), הוא מונח שבא לתאר מתודולוגיה בהנדסת תוכנה. המונח פיתוח מונחה התנהגות פורסם לראשונה במאמרו של דן נורת' שפורסם בשנת 2006. דן כמרצה למתודולוגיות תוכנה מסוג XP וTDD שהחלו להתפשט בקרב המפתחים באותם ימים, ניסה למצוא דרכים שבהם יוכל ללמד מתודולוגיית TDD (פיתוח מונחה-בדיקות) בצורה אינטואיטיבית יותר. 

הרעיון, שלא כמו ב פיתוח מונחה-בדיקות (TDD), בא לתאר אופן של בקרת איכות, לדוגמה: כאשר מתכנת כותב תוכנה ב-TDD, לפי הקווים המנחים הקלאסיים, הוא יצטרך לכתוב מבחן, אשר ייכשל בכוונה, בunit test שיבדוק מקרים מסוימים. לאחר שסיים לכתוב את המבחן, הוא יתחיל לכתוב את התוכנה עצמה אשר בסופו של דבר תעבור את מבחן בקרת האיכות. 
ב-BDD הרעיון הוא פשוט עוד יותר: קודם המתכנת כותב את התוכנית ולאחר מכן כותב את המבחן. המבחן עצמו לא כתוב בקודים כמו unit test אלא מתאר סיפור: כאשר משתמש מתחבר כבעל תפקיד X ואני לוחץ על Y אז אני צריך לראות Z. 

הדבר בא לפשט את תהליך בקרת האיכות בכמה מקרים:

1. אין צורך להתעסק עם קוד מכונה שלפעמים הופך ללא קריא. מבחני בקרת האיכות הופכים להיות ברורים הרבה יותר כאשר אלו משפטים בשפת בן אדם.
2. מנהלי פרויקטים, או כל אדם אשר אינו מבין תכנות, יכולים לכתוב מבחני איכות על סמך אוסף של משפטים מוגדרים מראש

### שלבים בפיתוח מונחה התנהגות

בפיתוח מונחה התנהגות שלושה שלבים עיקריים:

#### Discovery

#### Formulation

#### Automation
**אשת השגריר** הוא סרט קולנוע ישראלי (40 דק') משנת 2016, בבימויה של דינה צבי-ריקליס, על-פי סיפור בשם זה פרי עטה של עלמה גניהר בספרה "ג'י פי אס" (עם עובד, 2012).

תקציר העלילה
------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
ירוסלם, אישה משכילה ויפה בת 30, שהייתה אשת שגריר אריתריאה בפריז, מגיעה לישראל כפליטה לאחר שבעלה נרצח בידי לאומנים קנאים. ירוסלם, שחיה חיים נעימים ובורגנים, נאלצת עכשיו להתגורר בשכונה מוזנחת בדרום תל אביב. היא לא מתכננת להישאר שם זמן רב, ובטוחה שקשריה עם השגריר האריתראי בישראל ואשתו יחלצו אותה כך שתוכל לחזור ולחיות את חייה הנוחים. בינתיים היא מתהלכת כמלכה בין הפליטים עם תיק לואי ויטון וממתינה להצעת עבודה שתהלום את מעמדה והשכלתה. המציאות בישראל מלמדת אותה כמה דברים על עצמה ועל טבע האדם.

פרסים והקרנות מיוחדות
---------------------

הסרט זכה בציון לשבח לסרט עלילתי עצמאי בתחרות הסרטים הקצרים בפסטיבל הסרטים הבינלאומי חיפה שהתקיים באוקטובר 2016.

הסרט היה מועמד לפרס אופיר 2016 בקטגוריית הסרט העלילתי הקצר הטוב ביותר.

הקרנת הבכורה התל אביבית של הסרט התקיימה במסגרת שבוע הבמאיות שהתקיים בסינמטק תל אביב בדצמבר 2016. לאחר ההקרנה התקיים דיון על מצב הנשים בקהילת מבקשי המקלט בישראל.

הסרט נבחר להשתתף בתוכנית הישראלית של פסטיבל סולידריות לקולנוע וזכויות אדם 2017.

הסרט הוקרן במתקן חולות במסגרת אוטובוס הסרטים בפסטיבל הבינלאומי לסרטי סטודנטים 2017.

אודות הסרט
----------

דינה צבי ריקליס סיפרה על הרקע ליצירתו של הסרט:

"הצטלבתי עם הסיפורים של הפליטים משתי סיבות. לפני כמה שנים הייתי פעילה במרק לוינסקי ולקחתי תחת חסותי ילדה אריתריאית בת 4. כבר שנתיים שאני חונכת אותה. באותו הזמן עלמה גניהר, שהייתה מעורבת בחיי הקהילה וחנכה גם היא שתי ילדות, כתבה ספר סיפורים קצרים על פליטים, בהם 'אשת השגריר'. עיבדנו את הסיפור לתסריט של פיצ'ר, אבל זה לא הסתייע, אז חזרנו לגרסה הקצרה. כל מי שרואה את הסרט אומר שזה היה צריך להיות פיצ'ר".

על הליהוק ובחירתה של אסתר רדא לתפקיד הראשי אמרה:

"חיכיתי לאסתר רדא שנה וחצי עד שתלד ותסיים סיבוב הופעות. היא למדה תיגרינית במיוחד בשביל הסרט. אני נורא נהנית לעבוד עם זמרות, גם עם מירי מסיקה (שכיכבה בסרטה הקודם, "שלוש אמהות" – י"ש), יש להן קליטה מצוינת לשפות. יחזקאל לזרוב הופיע אצלי בכמה סרטים, אז רציתי הפעם לעבוד עם שחקן אחר. בחרתי שחקן מקסים, אבל בחזרה שבוע לפני הצילומים הבנתי שאין ביניהם כימיה והזעקתי את יחזקאל".

שחקנים ודמויות
--------------

* אסתר רדא - ירוסלם
* אורנלה בס - מריה
* יחזקאל לזרוב
* יעקב זדה דניאל
* תהילה ישעיהו
* אושר ג'יבלי
* שי פרדו
* נצנת מקונן

קישורים חיצוניים
----------------

* "אשת השגריר", במסד הנתונים הקולנועיים IMDb (באנגלית)
* "אשת השגריר", באתר אידיבי
* "אשת השגריר", במסד הנתונים הקולנועיים KinoPoisk (ברוסית)

הערות שוליים
------------

1. ↑  אשת השגריר, באתר האקדמיה הישראלית לקולנוע וטלוויזיה
2. ↑  מערכת איגוד הבמאים, הזוכים בתחרות הישראלית בפסטיבל חיפה, באתר איגוד הבמאים, ‏23 באוקטובר 2016 (ארכיון)
3. ↑  אפרת מלטר, פורסמו המועמדויות לטקס פרסי אופיר 2016, באתר nrg, ‏10 באוגוסט 2016
4. ↑  אשת השגריר | בכורה | שבוע הבמאיות, באתר סינמטק תל אביב
5. 1 2  יעל שוב, במאית קטלנית: שלוש במאיות מדברות על הקולנוע הנשי החדש, באתר msn, ‏15 בדצמבר 2016
**שחיינית** (שם מדעי: ***Phalaropus***) הוא סוג של עופות מים ממשפחת החרטומניים הכולל 3 מינים הקרובים לארנריות.

מאפיינים
--------

מינים אלה חיים בחצי הכדור הצפוני, כשמין אחד חי באמריקה הצפונית ושניים מצויים בצפון אירואסיה בקיץ ונודדים דרומה בחורף. 

הם בעלי צבעים שחורים-חומים עם חזה אדום, ראש לבן ומקור ארוך ושחור. הם מבלים את רוב זמנם במים. 

שלושת המינים מתייחדים בכמה מאפיינים: א. דרך השגת המזון: השחייניות מבצעות שחייה מהירה במעגלים, יוצרות מערבולת קטנה ומלקטות את חרקי המים, העולים כתוצאה מכך. בדרך זו הן תופסות גם סרטנים ירודים קטנים. ב. היפוך בתפקידי המין: הנקבות צבעוניות יותר מהזכרים, מחזרות אחריהם ונלחמות נגד נקבות אחרות כדי לזכות בבן זוג. ג. פוליאנדריה (נקבה אחת מתרבה עם כמה זכרים): לאחר הטלת הביצים עוזבת הנקבה את הקן ויוצאת לחפש בן זוג אחר. הזכר נשאר לדגור ולטפל בצאצאים.

בנוסף, השחייניות מתאפיינות בקרומי שחייה נפרדים, כלומר, אחד בכל אצבע. מאפיין זה קיים אצל עוד כמה עופות מים, כמו האגמייה.

במינים הנודדים הנקבות יוצאות דרומה כאשר מסתיימת סדרת ההטלות שלהן. הזכרים עם הצאצאים הצעירים יוצאים חודש-חודשיים מאוחר יותר.

מיון
----

בסוג שלשוה מינים, שני הראשונים מצויים בישראל:

* שחיינית צרת-מקור (*Phalaropus lobatus*)
* שחיינית רחבת-מקור (*Phalaropus fulicarius*)
* שחיינית תלת-גונית (*Phalaropus tricolor*)

קישורים חיצוניים
----------------

ויקישיתוף מדיה וקבצים בנושא **שחיינית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |
**מיכאי וודוץ** (ברומנית: **Mihai Voduț**; נולד ב-28 ביולי 1994) הוא כדורגלן רומני, המשחק בעמדת החלוץ.

קריירה
------

וודוץ התחיל את הקריירה שלו בקינדייה טרגובישטה מהליגה הרומנית השנייה, בה שיחק בשנים 2011–2014.

בקיץ 2014 חתם בוולונטר. בעונת 2014/2015 וודוץ הבקיע 11 שערים ב-27 הופעות, ובסיום העונה עלתה ולונטרי לליגת העל הרומנית לראשונה בתולדותיה.

ב-10 בינואר 2018 חתם בויטורול קונסטנצה. כעבור שנה, שוחרר מהקבוצה בשל חשיפת חברתו לשעבר כי הימר על משחקי הקבוצה.

ב-31 בינואר 2019 וודוץ עבר בהעברה חופשית וחתם בבית"ר ירושלים. ב-10 בפברואר ערך את הופעת הבכורה שלו בקבוצה בתיקו 1–1 עם מכבי חיפה באצטדיון טדי. הוא שיחק במדי הקבוצה 7 משחקים ולא כבש.

בקיץ 2019 חזר לקבוצתו הראשונה, וחתם בקינדייה טרגובישטה. ב-2 בדצמבר 2019 הושעה לשנתיים מכל פעילות כדורגל על ידי ועדת המשמעת והאתיקה של התאחדות הכדורגל ברומניה, בשל מעורבותו בפרשיית הימורים. הוא גם נקנס ב-60,000 אירו.

תארים
-----

ולונטרי
* הליגה הרומנית השנייה: 2014/2015

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  אבי אטיאס, ‏כבש, הכה, והימר: הכירו את חלוץ בית"ר החדש, באתר ONE‏, 29 בינואר 2019
2. ↑  גיא בן זיו, ‏רשמית: מיחאי וודוץ חתם עד תום העונה בבית"ר, באתר ONE‏, 31 בינואר 2019
3. ↑  בעקבות הימורים: וודוץ הושעה לשנתיים, באתר ערוץ הספורט, ‏2 בדצמבר 2019

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מיכאי וודוץ"**.
**שמואל מליקה** (1 בינואר 1947 – 16 באוגוסט 2011) היה כדורגלן ישראלי אשר שיחק בעמדת השוער במספר קבוצות בליגה הראשונה בישראל ובנבחרת ישראל.

אביו מאיר מליקה היה שוער בהפועל תל אביב ובנבחרת ישראל. בניו, ירון ומאיר מליקה היו שחקנים בליגת העל. מאיר היה חלוץ במכבי תל אביב ובנבחרת ישראל, וירון היה שוער במכבי תל אביב.

קריירה כשחקן
------------

מליקה החל את דרכו בנוער של מכבי תל אביב בגיל 11, ובגיל 16 עלה לקבוצה הבוגרת של המועדון. בפתיחת עונת 1965/1966 עבר לבני יהודה תל אביב כשוער ראשי, וזומן לנבחרת הנוער של ישראל, איתה השתתף וזכה בגביע אסיה לנוער. בעונת 1967/1968 זכה מליקה בגביע המדינה במדי בני יהודה, ובאותה עונה רשם שתי הופעות בנבחרת ישראל, מתוכן אחת במשחקים האולימפיים 1968. בעונת 1972/1973 חזר למכבי תל אביב. בעונת 1975/1976 עבר מליקה להפועל חולון מהליגה השנייה, ונשאר במדי הקבוצה 4 עונות. בעונת 1979/1980 חזר מליקה לליגה הראשונה כשוער הפועל ראשון לציון, שם נשאר שנתיים עד שפרש.

למליקה שתי הופעות במדי נבחרת ישראל, במשחק ידידות נגד צפון אירלנד, ונגד גאנה במשחקים האולימפיים 1968.

קריירת האימון
-------------

לאחר שפרש מקריירת המשחק, המשיך מליקה בהפועל ראשון לציון כמאמן השוערים של הקבוצה הבוגרת וכל מחלקות הנוער. לאחר מכן עבר למכבי תל אביב שם היה 10 שנים כמאמן נערים ומאמן שוערי מחלקות הנוער. בתקופתו במכבי זכה ב-7 אליפויות וגביע אחד עם הקבוצות השונות. לקראת עונת 1993/1994 עבר מליקה לאמן את מחלקת הנוער של בית"ר תל אביב. בעונת 1995/1996 עבר מליקה למחלקת הנוער של הפועל רמת גן, שם אימן עד יומו האחרון, למעט הפסקה בתחילת שנות האלפיים.

ב-16 באוגוסט 2011 נהרג מליקה בתאונת אופנוע.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר National Football Teams
* עמוד השחקן של שמואל מליקה באתר ההתאחדות לכדורגל בישראל
* ריאיון עם מליקה בשנת 2007(הקישור אינו פעיל) באתר הפועל רמת גן
* אבא אמר לי: לעולם לא ייצא ממך שוער... אברהם פינקלשטיין חדשות הספורט (עמוד 9) 12 המאי 1978

|  משלחת ישראל לאולימפיאדת מקסיקו סיטי (1968)  |
| --- |
| אתלטיקה **אתלטיקה** | שאול לדני • חנה שזיפי |
| כדורגל **כדורגל** | נבחרת ישראל בכדורגל (יצחק אנגלנדר, ג'ורג' בורבה, מנחם בלו, שרגא בר, ציון דגמי, יצחק דרוקר, רחמים טלבי, ראובן יאנג, חיים לוין, שמואל מליקה, שייע פייגנבוים, נחמן קסטרו, דוד קרקו, צבי רוזן, שמואל רוזנטל, ישעיהו שווגר, יצחק שום, גיורא שפיגל, מרדכי שפיגלר) |
| קליעה **קליעה** | הנרי הרשקוביץ • מיכאל מרטון • נחמיה סירקיס • זליג שטרוך |
| שחייה **שחייה** | איבונה טוביס • אברהם מלמד • שלומית ניר • יואל קנדה • אמנון קראוס • גרשון שפע |
**גונסלו קואליו** (פורטוגזית: Gonçalo Coelho;‏ 1451 או 1454–1512), מגלה ארצות יליד פירנצה שחקר את החוף הברזילאי בראשית המאה ה-16.

משלחת 1501
----------

משלחת החקר של קואליו יצאה ב-10 במאי 1501 מנמל ליסבון במימון סוחרים פורטוגלים, בעקבות גילויה של ברזיל כמה שנים קודם לכן על ידי פדרו קברל. המשלחת כללה שלוש קרוולות. במסע זה השתתף גם אמריגו וספוצ'י.

המשלחת הגיעה לברזיל ב-17 באוגוסט, באזור קו הרוחב 5 דרום, והמשיכה דרומה והגיעה למפרץ גואנברה (קו רוחב 23 דרום) ב-1 בינואר 1502, ומכאן מקור שם העיר ריו דה ז'ניירו (הנהר של ינואר). המשלחת גילתה עץ בשם ברזיל, ששימש לתעשייה האירופאית.

לפי יומניו של וספוצ'י, הגיעה המשלחת עד לקו רוחב 52 דרום, כיום בפטגוניה, אולם מידת הדיוק של חישובי וספוצ'י ואמינותו נתונה בוויכוח.

המשלחת עזבה את חופי ברזיל ב-13 בפברואר 1502, והגיעה בחזרה לחופי ליסבון ב-7 בספטמבר באותה שנה. רק קרוולה אחת מתוך השלוש שיצאו לדרך חזרה בשלום, שתי האחרות נשרפו בסמוך לחופי סיירה לאון במהלך מסעם חזרה לאירופה, בחודש מאי 1502.

משלחת 1503
----------

שנתיים בדיוק לאחרי יציאת המשלחת הראשונה, ב-10 במאי 1503, הפליג קואליו בשנית לברזיל מנמל ליסבון. הפעם המשלחת הורכבה משישה קרוולות, כשעל אחת מהן מפקד וספוצ'י. לאחר עצירה בכף ורדה הפורטגזית, המשיכה המשלחת לעבר "אי באמצע הים" (ככל הנראה פרננדו די נורוניה). שם עלתה ספינת הדגל על שרטון וטבעה, אך כל אנשי צוותה ניצלו. לאחר מכן חזרה המשלחת לברזיל, שם גילו מפרץ אותו כינו "מפרץ כל הקדושים" (Baía de Todos os Santos, כיום בסלבדור, באיה).

לאחר מכן המשיכה המשלחת הלאה, עצרה במפרץ, שם בנו לעצמם מבצר ושהו שם חמישה חודשים. לקראת עזיבתם, השאירו במקום 24 אנשים, שתפקידם היה כריתת עצים והכנתם למשלוח לפורטוגל. המשלחת חזרה לליסבון ב-28 ביוני 1504.

קישורים חיצוניים
----------------

* תיעוד המסעות ביומניו של אמריגו וספוצ'י בספר "The life and voyages of Americus Vespucius" (פרקים 14-15)
**נחש העפאים** (שם מדעי: *Dispholidus typus*) הוא מין יחיד בסוגו של נחש ממשפחת הזעמניים. לעומת שאר בני המשפחה שאינם ארסיים כמעט, נחש זה הוא בעל ארס קטלני. הנחש קרוי גם "**בומסלנג**" - שם המגיע מאפריקאנס ומהולנדית ומשמעותו "נחש עצים" (מילולית: "boom" -עץ, "slang" - נחש). הוא נחשב לקרובם של הסוגים: נחש זרדים, *Thrasops*‏, Rhamnophis *ו-*Xyelodontophis*.*

מאפיינים
--------

אורכו של נחש העפאים 100–160 ס"מ (האורך המקסימלי הגיע ל-183 ס"מ) ומשקלו 170–510 גרם. הקשקשים שלו ירוקים להפליא והראש רחב, בעל עיניים גדולות ביותר העוזרות לו לראות בלילה והן שחורות-צהובות. הבטן ירוקה-צהובה והגב ירוק-כהה. הנקבות במקרים רבים הן חומות. לעומת שאר הזעמניים, נחש העפאים בעל שיני ארס קטנות אבל מתפקדות. הלסת בנויה בצורה בעלת 7–8 זוגות שיניים כשבאמצע 2–3 שיני ארס המופנות אחורה. נחש העפאים צריך לאחוז בחוזקה בטרפו ולהניע את הלסת כדי ששיני הארס יצליחו לחדור אל הטרף ואז הן הורגות אותו במהירות.

זהו נחש זריז החי בין העצים ברחבי אזורים הטרופיים באפריקה שמדרום לסהרה. הם יוצאים ביום ופעילים לבד. בדרך כלל הם שוכנים על ענפים ונחים בגזעי עצים. הם ניזונים בעיקר מזוחלים קטנים כמו זיקיות ולטאות עצים נוספות, דוחיים, עופות וביצים וגם יונקים קטנים. בחורפים קרירים הנחש ישכון בקינים סגורים של אורגים ויצוד את המארחים.

הם מטילים עד 30 ביצים בגזעי עצים נרקבים ואינם מטפלים בהן. הביצים בוקעות בערך אחרי 3 חודשים והצעירים בוקעים חומים ובאורך 20 ס"מ. הם בעלי שיני ארס, אך הם לא משפיעים על בני אדם עד הגיעם לגודל 45 ס"מ.

לעומת הצעירים, נחש בוגר הוא קטלני ויכול להרוג אדם בוגר, כמו החוקר האמריקאי קארל סמית' (1890 – 1957). הארס גורם לדימומים ופגיעה בקרישת הדם, מה שלעיתים הורג היא הפגיעה ברקמות, כמו שרירים ואף במוח עצמו. תופעות נוספות כוללות בחילות והקאות, שלשולים ואובדן הכרה. ע"פ מינון LD50 דירוג הארס הוא 0.071 מ"ג.

עקב הארס הקטלני יש לו טורפים מעטים בטבע. כשהוא מותקף הוא מזדקף ומנפח את צווארו כדי להבהיל את הטורף; אם זה לא מרשים את התוקף הוא יברח ורק כמוצא אחרון יכיש. הטורפים העיקריים שלו הם נחשים אחרים ועיטים.

גלריה
-----

* 
*

קישורים חיצוניים
----------------

ויקישיתוף מדיה וקבצים בנושא **נחש העפאים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

* נחש העפאים, באתר אנציקלופדיה בריטניקה (באנגלית)
* סרטון על בומסלנג באתר YouTube

הערות שוליים
------------

1. ↑  נחש העפאים באתר הרשימה האדומה של IUCN
**מיישר זרם** הוא מעגל חשמלי או רכיב אלקטרוני שתפקידו להפוך זרם חילופין לזרם ישר.

הייצור, ההפצה והצריכה של אנרגיה חשמלית מתבצע בזרם חילופין ואילו רוב הרכיבים האלקטרונים האקטיביים כמו טרנזיסטורים או מעגלים משולבים במכשירים שונים פועלים בזרם ישר. כאשר ישנה מערכת חשמלית או מכשיר חשמלי הניזון מזרם ישר, ממירים לזרם ישר את זרם החילופין שמתקבל מרשת החשמל באמצעות מיישר הזרם. רכיבים מיישרי זרם הם חלק חשוב בספקי כוח ומטעני הסוללות של רוב המכשירים האלקטרוניים.

מיישרי זרם משתתפים גם בהמרה של רמת DC מסוימת לרמת DC אחרת. אחת השיטות לבצע המרת DC/DC היא על ידי המרה ל-AC, שינוי עוצמה באמצעות שנאי, והמרה חזרה ל-DC באמצעות המיישר.
שימוש נוסף הוא לפענוח של שיטות אפנון שונות במקלטי רדיו.
ישנן טכנולוגיות רבות למימוש מיישרי זרם, ביניהן אלקטרומכניקה, אלקטרוכימיה ואלקטרוניקה.

סוגי מיישרים אלקטרוניים
-----------------------

* דיודה
* גשר דיודות
* מיישר חצי גל
* מיישר גל מלא

ראו גם
------

* מהפך - ממיר מ-DC ל-AC
* ממירי זרם ישר ממותגים - מעגל הממיר מקור של זרם ישר מרמת מתח אחת לאחרת

קישורים חיצוניים
----------------

ויקישיתוף מדיה וקבצים בנושא **מיישר זרם** בוויקישיתוף
* מיישר זרם, באתר אנציקלופדיה בריטניקה (באנגלית)
* מיישרי זרם חשמל, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535942805171
* BnF: cb11966722s (data)
* GND: 4021239-7
* LCCN: sh85041638
* NDL: 00570368
* NKC: ph136801

 |
**השועלים הקטנים** (באנגלית: **The Little Foxes**) הוא סרט דרמה אמריקאי משנת 1941 בבימויו של ויליאם ויילר. תסריט הסרט נכתב על ידי ליליאן הלמן ומבוסס על מחזה בעל שם דומה.

הסרט זכה להצלחה כלכלית ולביקורות מהללות. בנוסף, הסרט היה מועמד לתשעה פרסי אוסקר אך לא זכה בשום קטגוריה, מה שהפך אותו לסרט עם מספר הרב ביותר של מועמדויות לפרס מבלי לזכות עד שנת 1977.

צוות שחקנים
-----------

* בטי דייוויס - רג'ינה גידנס
* הרברט מרשל - הוראס גידנס
* תרזה רייט - אלכסנדרה "זאן" גידנס
* ריצ'רד קלארסון - דייוויד האוויט
* דן דוריה - ליאו הברד
* פטרישיה קולינג' - בירדי הברד
* צ'ארלס דינגל - בן הברד
* קארל בנטו ראיד - אוסקר הברד

הפקה
----

שם הסרט לקוח ממגילת שיר השירים, פרק ב', פסוק ט"ו; "אֶחֱזוּ-לָנוּ, שֻׁעָלִים--שֻׁעָלִים קְטַנִּים, מְחַבְּלִים כְּרָמִים; וּכְרָמֵינוּ, סְמָדַר".

טלולה בנקהאד שלוהקה במקור לסרט קיבלה ביקורות מהללות מהופעתה במחזה משנת 1939, אך במאי הסרט ויליאם ויילר התעקש ללהק את בטי דייוויס. מלכתחילה, ג'ק וורנר סירב לתת לדייוויס לשחק בסרט של חברת ההפצה המתחרה "Goldwyn Pictures", אך לאחר משא ומתן הם חתמו על חוזה בערך של 385,000 דולר. כשדייוויס גילתה על סכום החוזה היא ביקשה העלאה בשכר.

ויילר שכנע את דייוויס לראות את המחזה לפני צילומי הסרט. כשהיא ראתה את המחזה היא הצטערה כיוון שהיא חשה שהיא חייבת לשנות את דמותה של רג'ינה, מדמות של קורבן לאישה מניפולטיבית. במקור, דמותו של דייוויד האוויט לא הייתה במחזה, אך היא נוספה כדי להוסיף דמות חיובית לעומת שלל הדמויות השליליות בסרט.

ויילר ודייוויס רבו רבות במהלך צילומי הסרט והמצב הידרדר לכך שדייוויס עזבה את סט הסרט. לבסוף, היא חזרה בעקבות שמועות שקתרין הפבורן או מרים הופקינס תחלפנה אותה בסרט. למרות ההצלחה של הסרט השניים מעולם לא חזרו לעבוד יחדיו.

הצגת הבכורה של הסרט התקיימה באולם המוזיקה רדיו סיטי, ניו יורק. לפי "הניו יורק טיימס" נכחו באירוע כ-22,163 אנשים, מה ששבר את שיאי הנוכחות בהצגת בכורה באותן שנים.

בשנת 2003 דמותה של דייוויס, רג'ינה גידנס, דורגה ברשימת "מאה שנים... מאה גיבורים ונבלים" של מכון הסרטים האמריקאי במקום ה-43.

פרסים ומועמדויות
----------------

* **זכייה** בפרס המבקרים הלאומי של ארצות הברית
* מועמדות לפרס אוסקר לסרט הטוב ביותר
* מועמדות לפרס אוסקר לבמאי הטוב ביותר
* מועמדות לפרס אוסקר לשחקנית הטובה ביותר (בטי דייוויס)
* מועמדות לפרס אוסקר לשחקנית המשנה הטובה ביותר (תרזה רייט)
* מועמדות לפרס אוסקר לשחקנית המשנה הטובה ביותר (פטרישיה קולינג')
* מועמדות לפרס אוסקר לתסריט המעובד הטוב ביותר
* מועמדות לפרס אוסקר לפסקול המקורי הטוב ביותר
* מועמדות לפרס אוסקר לעריכה הטובה ביותר
* מועמדות לפרס אוסקר לעיצוב התפאורה הטוב ביותר (סטפן גוסון והאוורד בריסטול)

קישורים חיצוניים
----------------

ויקישיתוף מדיה וקבצים בנושא **השועלים הקטנים** בוויקישיתוף

* "השועלים הקטנים", במסד הנתונים הקולנועיים IMDb (באנגלית)
* "השועלים הקטנים", באתר נטפליקס
* "השועלים הקטנים", באתר AllMovie (באנגלית)
* "השועלים הקטנים", באתר Rotten Tomatoes (באנגלית)
* "השועלים הקטנים", באתר אידיבי
* "השועלים הקטנים", במסד הנתונים הקולנועיים KinoPoisk (ברוסית)
ציור סלע של נחש הקשת בארץ ארנהם.
**נחש הקשת** (אנגלית: **Rainbow Serpent**), הוא שם שנתנו אתנוגרפים ואתנולוגים מודרניים לדמויות מיתיות במיתולוגיות של הילידים אבוריג'ינים באוסטרליה. לדמויות נחש קשת יש שמות מקוריים שונים ותפקידים שונים אצל עמי ילידים שונים, אך הן בדרך-כלל מתוארות כאל, לעיתים האל הבורא, בדמות נחש או דג, החי בבורות מים, וכאשר הוא עובר מבור אחד למשנהו הוא נראה בדמות הקשת בענן.

נראה כי הראשון שהשתמש במונח באנגלית, וייתכן שטבע אותו, היה האנתרופולוג הבריטי אלפרד רדקליף-בראון.

מינים שונים של בעלי-חיים, בעיקר נחשים, באזורים שונים של אוסטרליה, הוצעו כהשראה לדמות המיתית, למשל פיתון אונפלי ופיתון מים חום. כמו כן הוצע מין של נחש נכחד, הוונאמבי.

בארץ ארנהם בטריטוריה הצפונית, ציורי סלע של נחש הקשת מתוארכים לתקופה של 4,000 עד 6,000 שנה לפני זמננו ולפיכך תוארו כ"דת העתיקה בעולם". ארכאולוגים שיערו שראשית הופעתם קשורה להצפת אזורי החוף באוסטרליה בראשית ההולוקן.

פסטיבל נחש הקשת (Rainbow Serpent Festival) הוא פסטיבל שנתי של מוזיקה, אמנויות ותרבות במדינת ויקטוריה בדרום-מזרח אוסטרליה.

האחיות וואווילאק (Wawalag) הן שתי דמויות בוראות במיתולוגיה של אנשי היונגור (Yunggor) בארץ ארנהם. מסופר כי דם הווסת (או בגרסה חלופית של הסיפור, דם הלידה) של אחת מהן זיהם בור מים שבו חי יורלונגור, שמו המקומי של נחש הקשת. יורלונגור זעם על כך והוריד מבול אשר שטף את הארץ ובלע את האחיות ואת בניהן התינוקות. לאחר מכן הפך יורלונגור לקשת בענן, ירד לאדמה והקיא את האחיות ואת בניהן כשהם בחיים. סיפור זה שימש כבסיס לטקסי בגרות אצל בני היונגור.

קישורים חיצוניים
----------------

ויקישיתוף מדיה וקבצים בנושא **נחש הקשת** בוויקישיתוף

הערות שוליים
------------

1. ↑  Taçon, P. S. Wilson, M. & Chippindale, C. (1996). Birth of the Rainbow Serpent in Arnhem Land rock art and oral history. **Archaeology in Oceania**, 31(3), 103-124.
2. ↑  Leeming, David. **Wawilak sisters**, in **The Oxford companion to world mythology**. Oxford University Press, 2005.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560599305171
* LCCN: sh85111209

 |
**פלאוקסטור** (שם מדעי: *Palaeocastor*; מילולית: "בונה עתיק") הוא סוג נכחד של מכרסם ממשפחת הבוניים, שחי בין סוף האוליגוקן לתחילת המיוקן באמריקה הצפונית, בטווח של 30.8 עד 23.03 מיליון שנה מזמננו, והוא נחשב לאחד מהסוגים הראשונים במשפחה.

תיאור
-----

הבונה ידוע בעיקר משרידים שנותרו לאורך בתרונות ברחבי אמריקה הצפונית ובייחוד בנברסקה. בנוסף מאובני עקבות שהשתמרו נכללים בסוג זה, לאחר שבעבר השתייכו לסוגים המבוטלים *Daimonhelix*‏, *Daimonelix* ו-*Daemonelix*. הבונה הוגדר ב-1869 בידי החוקר ג'וזף ליידי (אנ') ובסוגו נכללים שני מינים: *Palaeocastor fossor* ו-*Palaeocastor peninsulatus*.

מכרסם זה ידוע ממספר מאובנים, בהם הוא אותר במחילות מסולסלות בצורתם שהגיעו לעומק שלושה מטרים לעיתים, בהם חי בקבוצות משפחתיות. דבר זה מראה שהוא חי במבנים מהונדסים, בדומה לסכרים מודרניים. אך הוא היה מתחפר באדמה ולא חי במים כיונק מימי. הדבר קשור לקרבה בין הבוניים לקרוביהם, הירבועניים וחולדי השק החיים באדמה. עם זאת, הוא התפתח ליצור בעל אסטרטגיית רבייה K בניגוד למרבית המכרסמים כמו העכברים, המתנהלים באסטרטגיית רבייה R. כמה חוקרים טוענים שמחילות דמויות סליל כאלה נבנו מתחת למים בדומה לסכרי בונים מודרניים. הבונה השתמש במחילות כדי להתגונן מטורפים, כגון הזודיולסטיס ממשפחת הסמוריים.

בונה זה היה קטן יותר מהבונים החיים בימינו והוא הגיע לאורך 25 סנטימטרים בממוצע. את מחילותיו חפר באמצעות שיניו החותכות ללא סיוע של טפריו, מה שידוע מסימני נשיכה באבני המאורה. דבר זה יכול להצביע על התאמה התחלתית לחיים במים.

קישורים חיצוניים
----------------

ויקישיתוף מדיה וקבצים בנושא **פלאוקסטור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

איור אפשרי של פלאוקסטור.
**Sports Tracker** (בתרגום לעברית: **מעקב ספורטיבי**) היא פלטפורמה ויישומון מעקב בריאותי שפותח על ידי Sports Tracking Technologies Ltd. יישומון זה פועל לפי חיישנים (GPS) על מנת לעקוב אחר הפעילות של המשתמש או המכשיר הנייד על מנת להקליט את הפעילויות הגופניות (כגון הליכה, ריצה או רכיבה על אופניים). האפליקציה מספקת תצוגה מקיפה של הפעילות הגופנית שביצע המשתמש (זמן, מרחק, קלוריות, עצימות, מהירות וכו'). נוסף לכך, ניתן באפליקציה לשתף את פעילות המשתמש באופן ציבורי, פרטי ובאופן שישותף לחברי המשתמש. כמו כן, ניתן גם לשתף תמונות במהלך הפעילות ולתכנן מסלול ספורטיבי מראש. המשתמשים באפליקציה יכולים לעקוב אחריי פעילויות של משתמשים אחרים בעזרת מפה המציגה פעילויות כושר שבוצעו במקום מסוים ואף לבצע פעילות תואמת ובכך "להתחרות" במשתמשים מסוימים. הפעילויות באפליקציה מסונכרנות.

האפליקציה פותחה במקור על ידי 3 עובדים בחברת נוקיה, עבור מערכת ההפעלה של נוקיה בשנת 2004, תחת השם "Nokia Tracker Sports". ביוני 2010 הודיעה נוקיה כי תסיים את שיתוף הפעולה עם החברה המפתחת. מנגד, המשיכה המפתחת להפעיל יישומון זה תחת המיתוג "Sports Tracker" והשיקה אותו עבור מכשירי אייפון, אנדרואיד ו-Windows Phone.

בשנת 2019, החלה "אנטה ספורט" הסינית להפעיל את הפלטפורמה, בשותפות עם Atomic Skis, Wilson Sporting Goods, Precor, Suunto, Arc'teryx.

בחנות האפליקציות של גוגל ישנן מעל ל-10 מיליון הורדות ליישומון ובחנות ה-App store ישנן כ- ? הורדות.

ראו גם
------

* Google Fit

קישורים חיצוניים
----------------

* 

* אתר האינטרנט הרשמי של Sports Tracker (באנגלית)

הערות שוליים
------------

1. ↑  Pocket-lint, Nokia Sports Tracker, Pocket-lint, ‏2008-07-25 (באנגלית)
2. ↑  Stuff | The best gadgets - news, reviews and buying guides, Stuff (באנגלית)(הקישור אינו פעיל)
3. ↑  Arquivo.pt, arquivo.pt
4. ↑  Antti Vilpponen, Sports Tracker Coming To iPhone And Android, ArcticStartup, ‏2011-03-24 (באנגלית)
5. ↑  Sports Tracker now available for Windows Phone + win a Nokia Lumia 800!, Sports Tracker, ‏2011-12-15 (באנגלית)
6. ↑  Anta Sports buys Amer Sports for 4.6 bln euros, news.cgtn.com (באנגלית)
7. ↑  Sports Tracker Blog, Sports Tracker (באנגלית)
אוננות (1916) על ידי גוסטב קלימט
**יום האוננות הבין-לאומי** (באנגלית: **International Masturbation Day**), המוכר גם כ**יום האוננות הלאומי** (**National Masturbation Day**) הוא מועד בין-לאומי שמטרתו לחגוג את ה"זכות לאונן". יום האוננות הבינלאומי הראשון נערך ב-7 במאי 1995, ביוזמתה של רשת חנויות הסקס האמריקנית Good Vibrations, כתגובה לפיטוריה של ראש שירותי בריאות הציבור של ארצות הברית, ג'וסלין אלדרס. אלדרס, האישה השחורה הראשונה שמונתה לתפקיד, פוטרה על ידי נשיא ארצות הברית, ביל קלינטון, ב-1994, משום שהציעה לשלב "אוננות" בתוכנית לימודי החינוך המיני לתלמידי בתי הספר.

מאז שהיום הוכרז, הוא התארך לכל אורך חודש מאי, וכיום נקרא **חודש האוננות הבינלאומי**.

ראו גם
------

* No Nut November

הערות שוליים
------------

1. ↑  International Masturbation Day - Yahoo!7, web.archive.org, ‏2014-09-04
2. ↑  National Masturbation Month Reaches Climax On May 28, web.archive.org, ‏2013-08-02
3. ↑  Archives, Los Angeles Times (ב־American English)
4. ↑  Matty Silver, Make time for yourselves during National Masturbation Month in May, The Sydney Morning Herald, ‏2015-04-13 (באנגלית)
5. ↑  One Way To Celebrate National Masturbation Month, HuffPost, ‏2013-05-31 (באנגלית)
6. ↑  National Masturbation Month: All the Memes You Need to See | Heavy.com, web.archive.org, ‏2016-05-17
7. ↑  Get to Know Yourself -- It's Masturbation Month, HuffPost, ‏2013-05-20 (באנגלית)
**לילי ליכטנטל** (נולדה בשנת 1935) הייתה שחיינית נבחרת ישראל, השחיינית הישראלית המהירה ביותר במשחה ל-100 מטר חופשי (1950), זוכת מדליית כסף מהמכביה השלישית (1950).

ביוגרפיה
--------

ליכטנטל נולדה וגדלה במצרים. היא עלתה לישראל בהיותה נערה צעירה והתאמנה בקבוצות השחייה של הפועל חיפה ומכבי חיפה בהדרכתו של איזיה פייגנבוים. ללילי אחות תאומה, אני, אף היא שחיינית מצטיינת בהפועל חיפה.

### 1950

בתחרות שחיה שנערכה בבריכת גלי הדר בחיפה בסוף יולי 1950 זכה ליטנטל במדליית זהב במשחה ל-100 מטר חופשי בשיא הפועל חדש של 1:25.2 דקות חודש וחצי לאחר מכן, בתחרות שנערכה בפתח תקווה בתחילת ספטמבר היא קבעה במשחה ל-100 מטר חופשי את התוצאה המהירה בישראל באותה שנה 1:22.1 דקות.

#### המכביה השלישית

בתחרויות השחייה של המכביה השלישית שנערכו בתחילת אוקטובר אותה שנה היא זכתה במדליית כסף במשחה שליחות 4x100 מטר ביחד עם דפנה אורן, חוה שלמברג ונוגה למדני בתוצאה של 5:45.2 דקות, אחרי בריטניה (5:41.2 דקות). נוסף לכך, היא סיימה במקום חמישי כללי וראשונה מבין השחייניות הישראליות במשחה ל-100 מטר חופשי בתוצאה של 1:25.1 דקות.

### 1951

בתחרות שנערכה בחיפה בסוף יולי 1951 זכתה ליכטנטל במדליית זהב במשחה ל-100 מטר חופשי בתוצאה של 1:25.5 דקות, לפני אחותה התאומה אני (1:30.2 דקות).

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* א. בן דבורה, אם תרצו - הרי גם שחיה, דבר, 4 באוגוסט 1950 תמונה של האחיות לילי ואני ליכטנטל
* צבי כתבי, טבלת השגי השחיה בישראל לשנת 1950, דבר, 17 בנובמבר 1950
* צבי כתבי, טבלת השגי השחיה בישראל לשנת 1951, דבר, 16 בנובמבר 1951
* י. פרידמן, דמויות מאליפות ארצית בשחיה לנוער, באתר הארץ, 30 בספטמבר 1952

הערות שוליים
------------

1. ↑  צבי כתבי, טבלת השגי השחיה בישראל לשנת 1950, דבר, 17 בנובמבר 1950
2. 1 2  שני שיאים בתחרות פתיחת העונה של "הפועל", על המשמר, 23 ביולי 1950
3. ↑  שתי תחרויות שחייה בארץ, הַבֹּקֶר, 23 ביולי 1950
4. ↑  מעריב לספורטאים - שלל של שיאים בשחיה, מעריב, 3 בספטמבר 1950
5. ↑  ישראל בראש בסיכום בינתיים במכביה, הַבֹּקֶר, 4 באוקטובר 1950
6. ↑  גביעי הכדורגל והשחיה - לישראל, הַבֹּקֶר, 6 באוקטובר 1950
7. ↑  שחיה - תחרויות ארציות של "מכבי" בחיפה, באתר הארץ, 29 ביולי 1951
**נחש המלכה** (שם מדעי: *Regina septemvittata*) הוא מין של נחש לא-ארסי ממשפחת הזעמניים ומתת-משפחת נחשי המים החי בנהרות ואגמים באמריקה הצפונית. קל מאוד להתבלבל בינו לבין נחש בירית (Thamnophis), קרוב משפחתו.

נחש זה מצוי מנהר המיסיסיפי במזרח, למרכז ניו יורק, ויסקונסין ואף לקצה של אונטריו שבקנדה בצפון ועד לאלבמה וצפון פלורידה בדרום.

נחש זה מגיע לאורך מרבי של 24 סנטימטר כשהנקבות מעט יותר גדולות מהזכרים. הנחש שחור ובעל קרוב לשבעה פסים צהובים בהירים לאורכו והצידיים בעלי כמה פסים שחורים. הבטן בהירה בצבע קרם. הראש קטן עם עיניים גדולות. נקבות נחש המלכה ממליטות בין 5 ל-20 צאצאים חיים בעונת הרבייה שחלה באביב או בתחילת הסתיו.

נחש זה חי רק באזורים בהם אגמים או נהרות רדודים בטמפרטורה של עד 10 מעלות ובעלי קרקעית סלעית. הנחש ניזון כמעט באופן בלעדי מסרטני נהרות החיים במים אלה, אותם הוא מגלה בעזרת חוש הריח שלו. קרוב ל-90% מתזונת הנחש מתבססת על סרטני נהר, אותם הוא בולע כאשר שריונם מושל. הנחש יגוון גם בצפרדעים, ראשנים, דגים קטנים, חלזונות וזימרגלאים. את מרבית מזונו הוא מוצא מתחת למים.

קישורים חיצוניים
----------------

ויקישיתוף מדיה וקבצים בנושא **נחש המלכה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  נחש המלכה באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007398191505171

 |
**נחש מים צפוני** (שם מדעי: *Nerodia sipedon*) הוא מין של נחש לא-ארסי ממשפחת הזעמניים מתת-משפחת נחשי המים החי באמריקה הצפונית. הוא קרוב רחוק של נחש המים האירופי אך שייך לסוג אחר.

מאפיינים
--------

אורכם הממוצע של נחשי המים 81 ס"מ בנקבות ו-69 ס"מ בזכרים אך התגלו פרטים באורך 135 ס"מ. משקלו הממוצע 80-150 גרם. הנחש בעל גוף אפור עד צהוב ומפוספס בפסים חומים אנכיים. הראש גדול ובעל עיניים גדולות ירוקות ולסתות בולטות ועגלגלות הנמצאות מתחת העיניים. לנחשים אלה אין שיני ארס אך השיניים שלהם חזקות ויכולות ללפות את הטרף חזק. במראהו הוא מזכיר את המין הארסי מוקסין המים שחי באותם מקומות.

הנחש הוא שחיין מקצועי האורב לטרף בביצות ובשולי בריכות ואגמים באמריקה מדרום אונטריו ודרום קוויבק לטקסס ופלורידה וכן לקליפורניה. זהו טורף זריז התופס טרף מהמארב וניזון מדגים קטנים, צפרדעים, סלמנדרות, סרטני נהרות, יונקים קטנים וציפורים. הוא גם יטרוף נחשים אחרים.

נחשים אחרים כמו עכסנים, מוקסין המים, אליגטורים, פומות, שועלים, ראקונים, בואשים ועופות דורסים הם טורפיו הטבעיים.

תת-מינים
--------

* *Nerodia sipedon insularum*
* *Nerodia sipedon pleuralis*
* *Nerodia sipedon sipedon*
* *Nerodia sipedon williamengelsi*

קישורים חיצוניים
----------------

ויקישיתוף מדיה וקבצים בנושא **נחש מים צפוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  נחש מים צפוני באתר הרשימה האדומה של IUCN

נחש מים שוחה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560778205171

 |
**לילי אוסמן אדמס**, **Lily Osman Adams** ‏ (1865–1945) הייתה ציירת קנדית. היא עבדה בעיקר בפסטל ובצבעי מים, וציירה נופים, פרחים וטבע דומם.

ביוגרפיה
--------

לילי אוסמן אדמס נולדה בטורונטו בשנת 1865.  היא למדה באופן פרטי אצל פארקהאר מקגיליפריי נואלס (1859–1932) ולושיוס ריצ'רד אובראיין (1832–1899). היא למדה בבית הספר לאמנות בטורונטו, שם לימד אותה ג'ון ויליאם ביטי (1869–1941). בניו יורק היא למדה באוניברסיטת קולומביה ובליגת הסטודנטים לאמנות של ניו יורק בהדרכת ארתור וסלי דאו וג'ון פ. קרלסון.  היא גם למדה באוניברסיטת טורונטו, בית הספר לאמנות סנט ג'ון, בית הספר לאמנות של אונטריו ובית הספר לאמנות ניולין, ניולין, אנגליה, אצל סטנהופ פורבס. בשנותיה האחרונות, היא למדה אצל ל. בירג' הריסון בוודסטוק, ניו יורק.

### סִגְנוֹן

אדמס היא ציירת שהתמחתה בז'אנרים של נופים, פרחים וטבע דומם. הציורים העיקריים שלה הם בצבעי מים, פסטל, ולעיתים צבעי שמן. הנופים שלה מושפעים מהאימפרסיוניזם, והיא השתמשה במשיכות מכחול חזקות כדי לתאר את הטבע.

### קריירה

בשנת 1896, איגוד האמנות של קנדה (WAAC) החליט להזמין סט כלי חרס מפואר שיצוירו על ידי חברי האגודה. האמנים כללו את לילי אוסמן אדמס, אליס מרי הייגן (1872–1972) ופיבי אמליה ווטסון (1858–1947). אדמס ציירה שמונה עשרה צלחות עם עיצובים.

אדמס הציגה באקדמיה המלכותית הקנדית לאמנויות מ-1904 עד 1936. עבודתה הוצגה בתערוכה הלאומית של קנדה ב-1907, ובחברת האמנים של אונטריו בין השנים 1903 ל-1920.[1] ב-1924, היא הציגה תערוכה משותפת עם מיני קאלמאייר, שזכתה בביקורת חיובית על עבודתה. היא ערכה תערוכות שנתיות בסטודיו שלה ברחוב ארווין בטורונטו במהלך שנות ה-30.

לילי אוסמן אדמס מתה בטורונטו ב-1945.

קישורים חיצוניים
----------------

ויקישיתוף מדיה וקבצים בנושא **לילי אוסמן אדמס** בוויקישיתוף

הערות שוליים
------------

1. ↑  ADAMS, Lily Osman". Canadian Women Artists History Initiative. Concordia University.
2. ↑  MacDonald, Colin S. (2014). "Lily Osman Adams". Robert Gallery. Archived from the original
3. ↑  Lerner, Loren R.; Williamson, Mary F. (1991-01-01). Art and Architecture in Canada: A Bibliography and Guide to the Literature. University of Toronto Press.
**Sqlmap** (מבטאים: "אס קיו אל מאפ") היא תוכנת קוד פתוח, המשמשת לאיתור וניצול פגיעויות במסדי נתונים ומציגה אפשרויות להזרקת קוד זדוני אליהן. מופעלת דרך שורת הפקודה וזמינה להורדה עבור מערכות הפעלה שונות: הפצות לינוקס, חלונות ומערכות הפעלה MAC OS.

בנוסף למיפוי ולאיתור הפגיעויות, מאפשרת התוכנה גישה אל מסד הנתונים, עריכה ומחיקת נתונים וצפייה בנתונים המופיעים בטבלאות כגון: משתמשים, סיסמאות, גיבובים, מספרי טלפונים, כתובות דואר אלקטרוני, כרטיסי אשראי ועוד מידע חסוי ורגיש. 

ל-Sqlmap תמיכה ב-DBMS,MySQL, Oracle, PostgreSQL, Microsoft SQL Server, Microsoft Access, IBM DB2, SQLite, Firebird ו-SAP MaxDB. 

וכן תמיכה מלאה בכל טכניקות ההזרקה: **Boolean**, **Error**, **Stuck**, **Time**, **Union**.

פקודות בסיסיות
--------------

השימוש הסטנדרטי בתוכנה, בסביבת יוניקס, יתבצע כדלקמן:

```
sqlmap -u "http://172.16.0.0/files/file.php?id=1"

```

* ניתן לשלב ערכים נוספים:
* dbs--: יציג את מסדי הנתונים.
* tables--: יציג טבלאות במסד הנתונים.
* columns--: יציג עמודות במסד הנתונים.
* sqlmap -h: תפריט העזרה של כלי זה.

קישורים חיצוניים
----------------

* אתר האינטרנט הרשמי של Sqlmap (באנגלית)
* Sqlmap, ברשת החברתית טוויטר
* עמוד הפיתוח באתר גיטהאב - Github. (באנגלית)
הדגמת תגובת נחש פרעה
**נחש פרעה** או **נחש שחור ענק** הן שתי תגובות בעירה כימיות דומות עם תוצרים ויזואליים.

לאחר ההצתה, הבעירה מתחילה לעשן ולפלוט בתגובה תופחת אפר דמוי נחש. היא נשארת על הקרקע ואינה פולטת ניצוצות, זיקוקים או כל צורה של רסיסים או כל צליל, אך יכולה לפלוט עשן.

הכימיקלים הנפוצים להדגמת הנחש השחור הענק הם סודיום ביקרבונט שמייצר פחמן דו-חמצני וסוכר היוצר פחמן שמכיל אפר. לפי מקורות אחרים להדגמתו משמשים "תערובת של שמן פשתן ונפטלנים שעברו העשרה בניטרציה".

"נחש פרעה" המסורתי מייצר נחש מרשים יותר, אך הפעלתו תלויה בתיוציונט של כספית בערכיות שתיים, שלא נפוץ בשימוש בשל רעילותו.

הסוכר והסודה מתפרקים ונוצרת כמות גדולה של גז CO2 שנלכד בתוך שיירי החומרים. מתקבלת צורה של נחש. גודל ה"נחש" מהווה מדד לנפח הגז שהתקבל. נוכל להגדיל את הנחש אם נגדיל את כמויות החומרים הבוערים - כך יתקבל יותר פחמן דו-חמצני שילכד.

קישורים חיצוניים
----------------

ויקישיתוף מדיה וקבצים בנושא **נחש פרעה** בוויקישיתוף

הערות שוליים
------------

1. ↑  Anne Helmenstine, Ph.D. "Black Snakes or Glow Worms". about.com.
2. ↑  "LISTSERV 15.0 - CHEMED-L Archives". Mailer.uwf.edu. אורכב מ-המקור ב-2006-09-13. נבדק ב-2009-04-05.
3. ↑  Anne Helmenstine, Ph.D. (2011-05-12). "Pharaoh's Snake Firework or Chemistry Demonstration". about.com. נבדק ב-2011-10-20.
**פשפשיתיים** (שם מדעי: Tingidae) היא משפחה של חרקים זעירים בגודל של (2-10 מ"מ) מסדרת הפשפשאים. המשפחה מונה כ-2,000 מינים שתוארו למדע מתוכם כ-55 מינים מצויים בישראל.

תיאור
-----

גופם שטוח ואלפטי, גבית החזה לרוב בולטת באופן מובהק, לעיתים בצורת שלפוחית או מצלה על הראש כסכך כך שאינו נראה ממבט על. הכנפיים והחזה לרוב מרושתים ברשת עורקים שמחלקים את הכנפיים למספר אזורים שקופים המזכירים סריג תחרה (מכאן שמם באנגלית, פשפשי תחרה).

ביולוגיה
--------

פשפשיתיים תוקפים עלה, ניתן לראות את הנזקים בדמות הנקודות הכהות על העלה.
הפשפשיתיים לרוב  פונדקאים ספציפיים של צמחים. מינים אחדים יכולים להקים אוכלוסיות גדולות ובעלי יכולת להפוך למזיקי חקלאות או גינות נוי. רובם חיים על העלים והגבעולים הדקים באזורים בהם קל לנקב את האפידרמיס ולשתות את מוהל הצמח. כל שלב חייהם מהביצה לבוגר יכול להתקיים על אותו הצמח או אפילו אותו העלה או הענף, אך בתקופת הרבייה או במידה והאוכלוסייה הופכת צפופה מדי הבוגרים מסוגלים לעופף ולמצוא פונדקאים אחרים.

רוב המינים מקימים דור או שניים בשנה, מקצתם דורות רבים יותר. רובם עובדים את החורף כבוגרים אך מינים אחדים עושים זאת בשלב הביצה או כנימפה.
ככל הפשפשאים מחזור החיים הוא של גלגול חסר בו הנימפות דומות לבוגרים אך קטנות יותר וחסרי כנפיים. הנימפות מגיעות לשלב הבוגר לאחר כארבעה או חמישה גילגולים, תלוי במין.

פילוגנטיקה
----------

העץ הפילוגנטי של הפשפשיתיים אינו מבוסס דיו וכותבים שונים מפרשים את חלוקת תת-המשפחות והשבטים בצורה שונה. עדויות מאובנים של פשפשיתיים ניתן למצאו בעיקר בתוך ענברים שנוצרו משרף עצים.

מינים בישראל (רשימה חלקית)
--------------------------

* תת-משפחה Cantacaderinae
	+ Cantacader quadricornis
* תת-משפחה Tinginae
	+ פִּשְפְּשִית סַּמָּר *Agramma atricapillum*
	+ פִּשְפְּשִית גַּעדָה *Copium teucrii*
	+ פִּשְפְּשִית עַכְנַאי *Dictyla echii*
	+ פִּשְפְּשִית קיפּוֹדָן *Elasmotropis testacea testacea*
	+ פִּשְפְּשִית מְשוּלְחֶפֶת *Galeatus scrophicus*
	+ פִּשְפְּשִית וַּרְדָּנִיִּים *Stephanitis pyri*
	+ פִּשְפְּשִית צַמָר *Tingis valida*

קישורים חיצוניים
----------------

ויקישיתוף מדיה וקבצים בנושא **פשפשיתיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

* פשפשיתיים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550886705171
* LCCN: sh85073808

 |
**Yellow River** (מילולית: **נהר צהוב**) הוא שיר של להקת הפופ הבריטית כריסטי.

הפקה
----

השיר נכתב על ידי מנהיג הלהקה, ג'ף כריסטי, אולם זה הציע אותו ללהקת הטרמלוס, שהייתה מוכרת הרבה יותר. הטרמלוס הקליטו את השיר, אולם החליטו שלא להוציא אותו כסינגל, מפני שהוא נחשב בעיניהם "פופי" מדי. המפיק המוזיקלי של להקת "דֶקָה", מייק סמית', החליף את ערוץ השירה בהקלטה בקולו של ג'ף כריסטי, והוציא לאור את הסינגל. השיר זכה להצלחה בינלאומית, בהגיעו למקום הראשון במצעד הסינגלים הבריטי ולמקום ה-23 ב-בילבורד הוט 100 בארצות הברית.

בשל שמו של השיר (כשמו של הנהר הצהוב בסין), וזמן הוצאתו (תקופת מלחמת וייטנאם והמחאה של ילדי הפרחים נגדהּ) היו שסברו שהדובר בשיר הוא חייל אמריקני, שזוכה להשתחרר משירות החובה בצבא ולשוב לביתו. אולם יוצר השיר ג'ף כריסטי סיפר בראיון שאת ההשראה לכתיבת השיר קיבל ממלחמת האזרחים האמריקנית, שעליה קרא רבות. בניגוד לסברה הרווחת - הוא סיפר שכתב את השיר על חייל בצבא הדרום השב לביתו, שדווקא נמצא בעיירה דרומית בשם "הנהר הצהוב".

מקום במצעדים
------------

| מצעד/מדינה | מקום בשיא |
| --- | --- |
| פינלנד | 1 |
| אירלנד | 1 |
| בריטניה | 1 |
| נורווגיה | 1 |
| גרמניה | 2 |
| הולנד (Dutch Top 40) | 4 |
| שווייץ | 4 |
| ארצות הברית | 23 |

גרסאות כיסוי
------------

השיר זכה לביצועים רבים מפי אמנים מובילים, ובהם: אר.אי.אם. אלטון ג'ון, אמצע הדרך (אנ'), ז'ו דסאן.

השיר זכה לגרסה עברית שכתב דני סנדרסון בביצוע הפרויקט של אלי לפיד מארח את כוכבי להקות הקצב - דני שושן מהצ'רצ'ילים, עוזי פוקס מעוזי והסגנונות וחיימון אלגרנטי מלהקת האריות.

קישורים חיצוניים
----------------

* מידע על היצירה "Yellow River" באתר מיוזיק בריינז
* גרסאות נוספות ל"Yellow River" באתר SecondHandSongs

הערות שוליים
------------

1. ↑   כריסטי: סיפורו של "הנהר הצהוב", ראיון באתר יוטיוב
2. ↑  "להקות הקצב מתאחדות: האזינו לשיר "נהר צהוב" - וואלה! תרבות". *וואלה! תרבות*. נבדק ב-2017-05-20.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 95de99d3-aeff-3fd3-be37-ee912b5399a7

 |
**איליושין Il-18** (ברוסית: **Ил-18**, קוד דיווח נאט"ו: **Coot**) היה מטוס נוסעים עם 4 מנועים לטווח בינוני מתוצרת ברית המועצות. למטוס דגמים אחדים בשם זה וכן דגם אלינט בשם Il-20M.

היסטוריית ייצור ושימוש
----------------------

לקראת מחצית שנות ה-50 היה ברור שמטוסי נוסעים על בסיס מנועי בוכנה כבר לא עונים לדרישות ונדרש פיתוח מטוס נוסעים מתקדם. ב-25 במאי 1956 משרד תכנון איליושין קיבל הנחיית הממשלה על תחילת העבודות. ביוני 1957 ראשי הממשל בראשות ניקיטה חרושצ'וב ראו את המטוס החדש. הטיסה הראשונה התקיימה ב-4 ביולי 1957. הדגם היה מיועד ל-75 נוסעים, אך במהלך הייצור הסדרתי הותאם המטוס ל-89 נוסעים. ב-20 באפריל 1959 התקיימו טיסות סדירות ראשונות.

במרוצת השנים תוכננו דגמים שונים, כולל דגמים לצרכים צבאיים. המטוס היה תחרותי לעומת מטוסים של יצרנים אחרים ולכן היה ניתן למכור אותו גם לחברות מחוץ לגבולות ברית המועצות. בסך הכל נמכרו כ-100 יחידות ל-17 חברות זרות. כלל הייצור התרכז במפעל ליד מוסקבה והייצור נמשך עד לשנת 1978. בתקופה זו נבנו 564 מטוסי נוסעים וכ-50 לצרכים אחרים, כולל צבאיים.

עד למחצית שנות ה-70 של המאה ה-20 היה ה-Il-18 המטוס העיקרי לטיסות פנים ארציות. בתחילת שנות ה-80 הופסק השימוש במרבית המטוסים, אך אחרוני ה-Il-18 נותרו בשירות עד לשנת 2002. בסוף שנת 2010 שימש אחד המטוסים שנותרו כמטוס מטען בטיסות פנים ארציות. בנוסף לכך, משרתים כ-20 מטוסים מדגם זה בחיל האוויר הרוסי כמטוסי פיקוד.

דגמים
-----

* Il-18A - גרסה מקורית ל-89 נוסעים.
* Il-18B - דגם משופר עם מנוע חדש בעל אמינות גבוה יותר
* Il-18V - דגם משופר עם חלוקת חלל הנוסעים ל-3 חלקים.
* Il-18E - דגם משופר ל-110 נוסעים.
* Il-18D - דגם עם מנוע משופר, מתאים לטיסות לטווח ארוך.
* Il-18SALON - דגם מותאם להעברת משלחות ממשלתיות.
* Il-20M - דגם אלינט של Il-18. מוכר גם בשם Il-18D-36.

קישורים חיצוניים
----------------

ויקישיתוף מדיה וקבצים בנושא **איליושין Il-18** בוויקישיתוף
* רשימת מטוסים וסיכום לגבי הפעלתם
* סיכום תאונות בהם היה מעורב המטוס (ברוסית)
* סיכום תאונות בהם היה מעורב המטוס(הקישור אינו פעיל) (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007572593305171
* GND: 7540987-2
* LCCN: sh2013001877

 |
לאחר מהפכת הקטיפה בסוף 1989, אימצה צ'כוסלובקיה את השם הרשמי **הרפובליקה הפדרטיבית של הצ'כים והסלובקים** ( בצ'כית: **Česká a Slovenská Federativní Republika**‏, בסלובקית: **Česká a Slovenská Federatívna Republika**‏; **ČSFR**) במהלך התקופה שבין 23 באפריל 1990 ועד ל-31 בדצמבר 1992, ולאחר מכן התפרקה המדינה לצ'כיה ולסלובקיה.

אימוץ השם
---------

מאז 1960, השם הרשמי של צ'כוסלובקיה היה הרפובליקה הסוציאליסטית הצ'כוסלובקית (**Československá socialistická republika**‏, ČSSR). לאחר מהפכת הקטיפה, הודיע הנשיא החדש ואצלב האוול כי "הסוציאליסטית" יבוטל מהשם הרשמי של המדינה.

היה נראה שהמדינה תחדש את השם ששימש בשנים 1919–1938 ובשנים 1945–1960, **הרפובליקה הצ'כוסלובקית** (**Československá republika**). עם זאת, פוליטיקאים סלובקים התנגדו לכך, מאחר שהשם המסורתי הכניע יותר מדי את מעמדה השווה של סלובקיה במדינה הפדרלית. הפשרה הראשונה הייתה חוק חוקתי, ששינה את שמה של המדינה ל**רפובליקה הפדרטיבית הצ'כוסלובקית**, תוך הכרה מפורשת באופיה הפדרלי של המדינה. הוא התקבל ב-29 במרץ 1990 (נכנס לתוקף באותו היום), אולם עדיין נתקל באי-הסתייגות כללית ובסבב התמקחות נוסף, שזכה לכינוי "מלחמת המקף" (pomlčková válka/vojna) לאחר רצונה של סלובקיה להכניס מקף לשם המדינה. עם זאת, הצ'כים הפגועים התנגדו לה בתוקף והזכירו כי כך היה שם המדינה בתקופת הרפובליקה הצ'כוסלובקית השנייה (כאשר השם הרשמי היה "הרפובליקה הצ'כו-סלובקית"), כאשר המדינה נקרעה על ידי הסכם מינכן לקראת פירוקה הסופי בידי גרמניה הנאצית שנה לאחר מכן. הפשרה שהתקבלה, לאחר משא ומתן רב מאחורי הקלעים, הייתה חוק חוקתי 101/1990, שהתקבל ב-20 באפריל ונכנס לתוקף ב-23 באפריל. החוק שינה את שמה של המדינה ל"רפובליקה הפדרטיבית הצ'כית והסלובקית"; שלא כמו הקודמת, הוא גם רשם במפורש את שתי הגרסאות וקבע שהן שוות.

השם מפר את חוקי הכתיבה הצ'כית והסלובקית, מאחר שלפי כללי הכתיב בשתי השפות, רק המילה הראשונה בשמה של מדינה אמורה להיכתב באות גדולה, אך כפתרון לשאלת כתיבת האות הראשונה במילה "סלובקים", הוחלט לכתוב את כל המילים באותיות גדולות. הוויכוח חשף פער מהותי באופן שבו צ'כים וסלובקים ראו את זהותה של מדינתם. ניגודים נוספים הצטברו בשנתיים הבאות, והביאו להחלטה על פירוק המדינה לצ'כיה וסלובקיה ("גט הקטיפה") בשנת 1992. ההחלטה עצמה בוצעה ב־1 בינואר 1993.

ראו גם
------

* פירוק צ'כוסלובקיה

קישורים חיצוניים
----------------

ויקישיתוף מדיה וקבצים בנושא **הרפובליקה הפדרטיבית של הצ'כים והסלובקים** בוויקישיתוף
רחוב 42, מימין ניתן לראות את בניין קרייזלר.
רחוב 42 במבט מההשדרה השישית עם אולם אאוליאן משמאל ב-1919
**רחוב 42** (באנגלית: **42nd Street**) הוא אחד הרחובות הראשיים של רובע מנהטן בעיר ניו יורק במדינת ניו יורק שבארצות הברית. הרחוב חוצה את האי מנהטן ממזרח למערב, וידוע כמרכז תרבות עירוני בשל התיאטראות הרבים המצויים במפגש הרחוב עם רחוב ברודוויי בכיכר טיימס.

עם הקמת הכביש המהיר לינקולן בשנת 1913 (הכביש המהיר שחצה את ארצות הברית ממזרח למערב), החל כביש זה בכיכר טיימס, והמשיך ממנה מערבה לאורך רחוב 42, לעבר מעבורת ויהוקן (אנ') על מנת לחצות באמצעותה את נהר ההדסון ולהמשיך מערבה עד סן פרנסיסקו.

היסטוריה
--------

בראשית המאה ה-20 הפך אזור רחוב 42 ל"רובע החלונות האדומים" של העיר ניו יורק, ופעלו בו חנויות רבות לאביזרי מין ובתי קולנוע המקרינים סרטים פורנוגרפיים. בהתאם, הפשיעה ברחוב הייתה רבה.

הסרט המוזיקלי משנת 1933, "רחוב 42", מתרחש בסביבת הרחוב בתקופת השפל הכלכלי הגדול, ומדגים את אווירת הפריצות והלך הרוח בתיאטראות ברודוויי שפעלו בו באותה עת.

בסוף שנות ה-80 של המאה ה-20, ביוזמה של אד קוץ', ראש עיריית ניו יורק, נסגרו חנויות המין ובתי הקולנוע, ופעילות של משטרת ניו יורק הפסיקה את הזנות ברחוב. 

ניקוי הרחוב אפשר את הפיכתו למרכז תרבות ראשי עם פיתוח אזור התיאטראות שבמפגש רחוב 42 עם ברודוויי, השדרה השביעית והשדרה השמינית.

אתרים בעלי חשיבות
-----------------

לאורך הרחוב נמצאים (ממערב למזרח) תחנת האוטובוסים של רשות הנמלים, כיכר טיימס, פארק בריאנט, מכללת SUNY לאופטומטריה, הספרייה הציבורית של ניו יורק, תחנת גרנד סנטרל, בניין קרייזלר (במפגש הרחוב עם שדרת לקסינגטון), ומטה האומות המאוחדות בקצה המזרחי של הרחוב, בשדרה הראשונה.

ברחוב עוצרים קווים רבים של הרכבת התחתית של ניו יורק וכן מתחת לרחוב עובר קו רחוב 42 המקשר בין כיכר טיימס לבין תחנת גרנד סנטרל.

קישורים חיצוניים
----------------

ויקישיתוף מדיה וקבצים בנושא **רחוב 42** בוויקישיתוף

| תחבורה בניו יורק |
| --- |
| שדרות אורכיות | השדרה הראשונה • השדרה השנייה • השדרה השלישית • שדרת לקסינגטון • השדרה הרביעית (שדרת פארק) • שדרת מדיסון • השדרה החמישית • השדרה השישית (שדרת האמריקות) • השדרה השביעית • השדרה השמינית / סנטרל פארק וסט • השדרה התשיעית • השדרה העשירית • השדרה ה-11 • השדרה ה-12 • שדרה A • שדרה B • שדרה C • שדרה D |
| רחובות רוחביים | וול סטריט • רחוב קאנאל • רחוב 34 • רחוב 42 • רחוב 52 • רחוב 57 • רחוב 59 • רחוב 110 • רחוב 125 • רחוב 155 |
| רחובות אחרים | ברודוויי • רחוב בליקר • רחוב האוסטון |
| כיכרות | כיכר טיימס • גראנד ארמי פלאזה • כיכר וושינגטון • כיכר יוניון • כיכר קולומבוס |
| גשרים | גשר רוברט פ. קנדי • גשר ברונקס וייטסטון • גשר וראזאנו נארוז • גשר ת'רוגס נק • גשר הנרי הדסון • גשר קווינסבורו • גשר ברוקלין • גשר מנהטן • גשר ויליאמסבורג • גשר ג'ורג' וושינגטון • גשר מארין פארקוויי גיל הודג'ס ממוריאל • גשר קרוס ביי וטרנס ממוריאל |
| מנהרות | מנהרת ברוקלין בטרי • מנהרת קווינס מידטאון • מנהרת הולנד • מנהרת לינקולן |
| נמלי תעופה | נמל התעופה הבינלאומי ג'ון פ. קנדי • נמל התעופה הבינלאומי ניוארק ליברטי • נמל התעופה לה גוארדיה |
| כללי | תחנת גרנד סנטרל • הרכבת התחתית של ניו יורק • תוכנית חברי הוועדה (1811) |

  


|  |  |
| --- | --- |
| בקרת זהויות עריכת הנתון בוויקינתונים | 
* NKC: xx0122335

 |
**צ'אד הו** (באנגלית: **Chad Ho**, נולד ב-21 ביוני 1990) הוא שחיין דרום אפריקאי. הוא אלוף העולם (קאזאן 2015) בשחייה ל-5 ק"מ.

ביוגרפיה
--------

הו נולד ביוהנסבורג.

באולימפיאדת בייג'ינג (2008) סיים הו במקום תשיעי במשחה ל-10 ק"מ במים פתוחים בתוצאה של 1:52:13.1 שעות.

### מדליית ארד עולמית

באליפות העולם שנערכה ברומא, איטליה ביולי 2009 זכה הו במדליית ארד במשחה ל-5 ק"מ במים פתוחים בתוצאה של 56:41.9 דקות, אחרי תומאס לורץ מגרמניה (56:26.9 דקות) וספירידון יאניוטיס מיוון (56:27.2 דקות). נוסף לכך, הוא סיים במקום 23 במשחה ל-10 ק"מ בתוצאה של 1:53:13.1 שעות.

באליפות העולם שנערכה בשאנגחאי, סין ביולי 2011 סיים הו במקום 20 במשחה ל-10 ק"מ בשחייה במים פתוחים בתוצאה של 1:54:58.6 שעות.

באליפות העולם שנערכה בברצלונה, ספרד ביולי 2013 סיים הו במקום רביעי במשחה ל-5 ק"מ בתוצאה של 53.33.7 דקות, 5 עשיריות השנייה ממדליית ארד ובמקום שמיני במשחה ל-10 ק"מ בתוצאה של 1:49:26.3 שעות.

### אלוף עולם

באליפות העולם שנערכה בקאזאן, רוסיה ביולי 2015 זכה הו במדליית זהב במשחה ל-5 ק"מ במים פתוחים בתוצאה של 55:17.6 דקות, לפני רוב מופלס מגרמניה (55:17.6 דקות) ומטיאו פורלן מאיטליה (55:20.0 דקות). נוסף לכך, הוא סיים במקום 19 בתחרות ל-10 ק"מ (1:50:47.9 שעות).

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* צ'אד הו, באתר הוועד האולימפי הבין-לאומי
* צ'אד הו, באתר olympedia.org
איור של צ'אוהוזאורוס
**צ'אוהוזאורוס** (שם מדעי: **Chaohusaurus**; מילולית: "הלטאה של צ'אוהו") הוא סוג של זוחל ימי פרהיסטורי שהיה קרוב לאיכתיוזאורים דמויי-הדגים אך היה שייך לסדרת דיאפסידים שונה שהשתייכה לקבוצה דמויי איכתיוזאורים. מאובניו נמצאו ב-1972 ליד העיר צ'אוהו (Chaohu) שבמחוז אנחווי, סין.

זוחל ימי זה הגיע לאורך 50-200 סנטימטר ולמשקל 10-45 ק"ג והיה קטן בהרבה מהאיכתיוזאורים האמיתיים. במראהו הוא התאים פחות לחיים ימיים אך היה בעל זנב ארוך דמוי-דג, סנפירים דמויי-משוטים וגוף זרים והייתה לו לסת מוארכת מלאה בשיניים חרוטיות שהותאמו לציד דגים ורכיכות בים. למרות הדמיון לאיכתיוזאורים, גופו הזכיר מראה לטאי והוא היה חסר סנפיר גבי ובעל סנפירים קצרים יחסית שאולי התאימו לעלייה לפני המים. הוא דמה מאוד למיקסוזאורוס מאותה תקופה.

ייתכן שהיצור היה מאבותיהם של האיכתיוזאורים האמיתיים והיה בעל אורח חיים דמוי כלב ים מודרני שיכל לעלות ליבשה לנוח אך ניזון מטרף בים.

קישורים חיצוניים
----------------

ויקישיתוף מדיה וקבצים בנושא **צ'אוהוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
הנסיך אוגוסטוס פרדריק, דוכס סאסקס
**דוכס סאסקס** (באנגלית: **Duke of Sussex**) הוא תואר אצולה המוענק לבני בית המלוכה. כיום נושא בתואר זה הנסיך הארי.

היסטוריה
--------

התואר הוענק לראשונה לנסיך אוגוסטוס פרדריק, בנו השישי של ג'ורג' השלישי, מלך הממלכה המאוחדת, ב-27 בנובמבר 1801. באותה עת הוענקו לו גם התארים "רוזן אינוורנס" ו"ברון ארקלו".

אוגוסטוס פרדריק נפטר בלא יורשים זכרים בשנת 1843, והתואר בוטל.

בשנת 1999, לאחר נישואיו של הנסיך אדוארד, בנה הצעיר של המלכה אליזבת השנייה, נפוצו שמועות כי התואר יוענק לו, אולם לבסוף הוענק לו התואר רוזן וסקס.

במאי 2018, המלכה אליזבת השנייה החליטה להעניק לנסיך הארי מוויילס את התואר דוכס סאסקס לכבוד נישואיו למייגן מרקל (שקיבלה את התואר דוכסית סאסקס).

קישורים חיצוניים
----------------

ויקישיתוף מדיה וקבצים בנושא **דוכס סאסקס** בוויקישיתוף
* דוכס סאסקס, ברשת החברתית אינסטגרם

הערות שוליים
------------

1. ↑  הכרזת התארים החדשים של הנסיך הארי מווילס ומייגן מרקל, המלכה אליזבת השנייה ארמון וינדזור, 19 במאי 2018

| תארים מלכותיים בממלכה המאוחדת |
| --- |
| 

|  |
| --- |
| דוכס לנקסטר • דוכס אדינבורו • נסיך ונסיכת ויילס, דוכס ודוכסית קורנוול • דוכס רות'סיי • דוכס ודוכסית יורק • דוכס אולבני • רוזן וסקס • דוכס גלוסטר • דוכס קנט • דוכס וינדזור • דוכס קלרנס • דוכס קיימברידג' • דוכס קמברלנד • דוכס קמברלנד וסטראת'רן • דוכס קונוט וסטראת'רן • דוכס ודוכסית סאסקס • נסיכה מלכותית |

 |